 **บันทึกข้อความ**

**ส่วนราชการ** สน.บถ. (กง.มถ.)  **โทร.** ๐ ๒๒๔๑ ๙๐๐๐ ต่อ ๓๑๓๓

**ที่** มท ๐๘๐๙.๕/ **วันที่** พฤศจิกายน ๒๕๖๔

**เรื่อง** แนวทางการเสนอพยานหลักฐานใหม่ของผู้บังคับบัญชาหรือผู้มีอำนาจแต่งตั้งถอดถอนเพื่อขอให้พิจารณา  
 ทบทวนมติคณะกรรมการ ป.ป.ช. ตามมาตรา 99 แห่งพระราชบัญญัติประกอบรัฐธรรมนูญว่าด้วยการป้องกัน  
 และปราบปรามการทุจริต พ.ศ. 2561

เรียน เลขานุการ ก.จ., ก.ท. และ ก.อบต.

**๑. ต้นเรื่อง**

กระทรวงมหาดไทยมีหนังสือ ที่ มท 0202.2/ว 6351 ลงวันที่ 8 พฤศจิกายน 2564  
แจ้งว่า กระทรวงมหาดไทยได้รับแจ้งจากสำนักงาน ป.ป.ช. ว่าเพื่อให้ผู้บังคับบัญชาหรือผู้มีอำนาจแต่งตั้งถอดถอนดำเนินการขอทบทวนมติคณะกรรมการ ป.ป.ช. ให้เป็นไปตามเงื่อนไขของกฎหมาย คณะกรรมการ ป.ป.ช.  
จึงได้กำหนดแนวทางการเสนอพยานหลักฐานใหม่ของผู้บังคับบัญชาหรือผู้มีอำนาจแต่งตั้งถอดถอนเพื่อขอให้พิจารณาทบทวนมติคณะกรรมการ ป.ป.ช. ตามมาตรา 99 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2561 **(เอกสาร ๑)**

**๒. ข้อพิจารณา**

สน.บถ.พิจารณาแล้วเห็นว่า เพื่อให้การขอให้พิจารณาทบทวนมติคณะกรรมการ ป.ป.ช. ตามมาตรา 99 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2561 ของผู้บังคับบัญชาหรือผู้มีอำนาจแต่งตั้งถอดถอนเป็นไปตามแนวทางที่คณะกรรมการ ป.ป.ช. กำหนด เห็นควรดำเนินการดังนี้

๒.๑ แจ้งแนวทางปฏิบัติตามหนังสือสำนักงาน ป.ป.ช. ดังกล่าว ให้ ก.จ.จ., ก.ท.จ. และ ก.อบต.จังหวัด ทุกจังหวัด และ ก.เมืองพัทยา ทราบ และแจ้งองค์กรปกครองส่วนท้องถิ่นทราบและถือปฏิบัติต่อไป

๒.๒ รายงาน ก.จ., ก.ท. และ ก.อบต. ทราบเป็นเอกสาร

**๓. ข้อเสนอ**

จึงเรียนมาเพื่อโปรดพิจารณา หากเห็นชอบโปรดลงนามในหนังสือถึงประธาน ก.จ.จ., ก.ท.จ. และ ก.อบต.จังหวัด ทุกจังหวัด และประธาน ก.เมืองพัทยา ที่เสนอมาพร้อมนี้ และ สน.บถ. จะได้นำเสนอ ก.จ., ก.ท.และ ก.อบต. เพื่อทราบเป็นเอกสารต่อไป

พ.จ.อ.

(ชนินทร์ ราชมณี)

ผอ.สน.บถ

ผอ.กง.มถ.................................

นก.ชก......................................

ที่ มท ๐๘๐๙.๕/ว สำนักงาน ก.จ., ก.ท. และ ก.อบต.

ถนนนครราชสีมา เขตดุสิต กทม. ๑๐๓๐๐

ธันวาคม ๒๕๖๔

เรื่อง แนวทางการเสนอพยานหลักฐานใหม่ของผู้บังคับบัญชาหรือผู้มีอำนาจแต่งตั้งถอดถอนเพื่อขอให้พิจารณา  
 ทบทวนมติคณะกรรมการ ป.ป.ช. ตามมาตรา ๙๙ แห่งพระราชบัญญัติประกอบรัฐธรรมนูญว่าด้วยการป้องกัน  
 และปราบปรามการทุจริต พ.ศ. 2561

เรียน ประธาน ก.จ.จ., ก.ท.จ. และ ก.อบต.จังหวัด ทุกจังหวัด และประธาน ก.เมืองพัทยา

สิ่งที่ส่งมาด้วย สำเนาหนังสือสำนักงาน ป.ป.ช. ที่ ปช 0026/ว 0028 ลงวันที่ 20 ตุลาคม 2564 จำนวน ๑ ชุด

ด้วยกระทรวงมหาดไทยได้รับแจ้งจากสำนักงาน ป.ป.ช. ว่าเพื่อให้ผู้บังคับบัญชาหรือผู้มีอำนาจ  
แต่งตั้งถอดถอนดำเนินการขอทบทวนมติคณะกรรมการ ป.ป.ช. ให้เป็นไปตามเงื่อนไขของกฎหมาย คณะกรรมการ ป.ป.ช.จึงได้กำหนดแนวทางการเสนอพยานหลักฐานใหม่ของผู้บังคับบัญชาหรือผู้มีอำนาจแต่งตั้งถอดถอนเพื่อขอให้พิจารณาทบทวนมติคณะกรรมการ ป.ป.ช. ตามมาตรา 99 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2561 รายละเอียดปรากฏตามสิ่งที่ส่งมาด้วย

สำนักงาน ก.จ., ก.ท. และ ก.อบต. พิจารณาแล้วเห็นว่า เพื่อให้การขอให้พิจารณาทบทวนมติคณะกรรมการ ป.ป.ช. ตามมาตรา 99 แห่งพระราชบัญญัติประกอบรัฐธรรมนูญว่าด้วยการป้องกัน  
และปราบปรามการทุจริต พ.ศ. 2561 ของผู้บังคับบัญชาหรือผู้มีอำนาจแต่งตั้งถอดถอนเป็นไปตามแนวทาง  
ที่คณะกรรมการ ป.ป.ช. กำหนด จึงขอแจ้งแนวทางปฏิบัติตามหนังสือสำนักงาน ป.ป.ช. ให้ ก.จ.จ., ก.ท.จ.  
และ ก.อบต.จังหวัด ทุกจังหวัด และ ก.เมืองพัทยา ทราบและโปรดแจ้งองค์กรปกครองส่วนท้องถิ่นทราบ  
และถือปฏิบัติด้วย

จึงเรียนมาเพื่อโปรดพิจารณา

ขอแสดงความนับถือ

(นายสันติธร ยิ้มละมัย)

รองอธิบดีกรมส่งเสริมการปกครองท้องถิ่น

เลขานุการ ก.จ., ก.ท. และ ก.อบต

สำนักพัฒนาระบบบริหารงานบุคคลส่วนท้องถิ่น

กลุ่มงานมาตรฐานวินัยบุคคลส่วนท้องถิ่น

โทร ๐ ๒๒๔๑ ๙๐๐๐ ต่อ ๓๑๓๓

โทรสาร ๐ ๒๒๔๑ ๘๔๗๕

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสาน นางสาวสิริรัตน์ แตงรอด ๐๘ ๔๗๐๖ ๐๙๖๓

ผอ.สน.บถ.........................................

ผอ.กง.มถ.........................................

นก.ชก...........................................